**D I S P O Z I Ț I A Nr. 77**

**din 10 martie 2023**

**privind constatarea încetării de drept a contractului individual de muncă al**

**domnului BALCĂU ALEXANDRU**

Președintele Consiliului Județean Cluj,

Luând în studiu referatul nr. 10390/2023 al Direcției Generale Buget-Finanțe, Resurse Umane prin care se constată încetarea de drept a contractului individual de muncă încheiat pe durată determinată, al domnului Balcău Alexandru, șofer, treapta I, cu data de 12.03.2023.

Luând în considerare prevederile:

* art. 190 alin. (3), alin. (4), art. 191 alin. (1) lit. a) și alin. (2) lit. b), art. 538 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 55(a) și 56(1)(i) din Legea nr. 53/2003, Codul muncii, republicată, cu modificările și completările ulterioare;
* art. 1 alin. (1), art. 7, art. 10 și art. 11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E :**

**Art. 1. (1)** Cu data de 12.03.2023 încetează de drept contractul individual de muncă, încheiat pe durată determinată, al domnului Balcău Alexandru, șofer, treapta I, la Serviciului Operațional din cadrul Consiliului Județean Cluj.

**(2)** Predarea lucrărilor și bunurilor care au fost încredințate domnului Balcău Alexandru în vederea exercitării atribuțiilor de serviciu, se va realiza până cel târziu în data 10.03.2023.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

**a)** 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

**b)** un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire și punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane-Serviciul Resurse Umane.

**Art. 4. (1)** Prezenta dispoziție se comunică prin poșta electronică Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

(2) Direcția Generală Buget-Finanțe, Resurse Umane - Serviciul Resurse Umane va comunica domnului Balcău Alexandru prezenta dispoziție.

**P R E Ș E D I N T E , Contrasemnează:**

**SECRETAR GENERAL AL JUDEȚULUI**

**Alin TIȘE Simona GACI**